**Yandere Simulator** on YandereDevin kehityksessä oleva hiiviskely- ja toimintapeli. Varmaa julkaisuajankohtaa ei vielä ole tiedossa, mutta kehittäjä on arvioinut pelin julkaistavan vuosien 2022–2024 välillä. Pelistä on tällä hetkellä jaossa ilmainen demo-versio, missä pelaajat voivat testata pelin toimintoja ja ilmiantaa löytämiään bugeja.

Pelaaminen
----------

Tämän hetkisessä pelissä pelaaja ohjaa japanilaista koulutyttöä nimeltä Ayano Aishi (Yandere-chan). Yandere-chan on ihastunut poikaan nimeltä Taro Yamada (Senpai). Lopullisessa pelissä pelaaja pystyy valitsemaan Senpain ja pelaajan hahmon sukupuolen. Kymmenen kuluvan viikon aikana kymmenen muuta oppilasta ihastuu Senpaihin. Pelaajan tulee estää Senpain ihastuminen kilpailijoihin. Pelaaja voi käyttää useita eri keinoja suoriutuakseen tehtävästä, kuten murhaamalla kilpailija, saamalla Senpai vihaamaan kilpailijaa, hankkia kilpailija erotetuksi koulusta, saada kilpailija ihastumaan johonkin muuhun oppilaaseen tai saada kilpailija tekemään itsemurhan. Pelaajan pitää onnistua tekemään tämä kuitenkin ilman, että jää teoistaan kiinni esimerkiksi poliisille tai Senpaille.

Pelimaailma sijoittuu japanilaiseen kouluun ja Yandere-chanin kotiin.

Kehitys
-------

Yandere Simulatorin kehitys alkoi vuonna 2014 huhtikuussa YandereDevin postauksesta peli-ideastaan 4chan kuvafoorumille. Idean saatua paljon positiivista palautetta päätti YandereDev aloittaa pelin kehityksen. Peli on saanut paljon vaikutteita suunittelussaan muun muassa Hitman- ja Persona -pelisarjasta.

YandereDev ilmoitti 1. maaliskuuta 2017 solmineensa kumppanuussopimukset tinyBuild Gamesin kanssa. Sopimuksen myötä tinyBuild Games olisi tullut olemaan Yandere Simulaattorin julkaisija, ja tinyBuild Games olisi auttanut pelin kehityksessä, korjaamalla pelin koodia ja suorituskykyä. Kuitenkin 10. kesäkuuta 2018 YandereDev ilmoitti yhteistyön tinyBuild Gamesin kanssa päättyneen vuonna 2017 joulukuussa, erimielisyyksien takia tinyBuild Gamesin ohjelmoijan kanssa, jonka oli tarkoitus auttaa pelin kehittämisessä.

Lähteet
-------

1. ↑  Yandere Simulator: Past, Present, and Future *YandereDev*.  8.1.2016. Viitattu 15.3.2017. (englanniksi)
2. ↑  Download Yandere Simulator YandereSimulator.com. Viitattu 15.3.2017. (englanniksi)
3. ↑  Characters - Yandere Simulator *yanderesimulator.com*. Viitattu 10.5.2018.
4. 1 2  Wesley Yin-Poole: What is Yandere Simulator, and why has Twitch banned it? *eurogamer.net*.  22.1.2016. Viitattu 10.5.2018. (englanniksi)
5. 1 2  Priestman, Chris: Learn How To Get Away With Murder In Yandere Simulator *Siliconera*.  13.3.2015. Viitattu 15.3.2017. (englanniksi)
6. ↑  Let us discuss the game mechanics of a yandere simulator *archived.moe*.  1.4.2014. Viitattu 14.6.2018. (englanniksi)
7. ↑  YandereDev: Let's Examine Persona - Part 1 *youtube.com*.  4.5.2017. Viitattu 14.6.2018. (englanniksi)
8. ↑  YandereDev: Announcing a partnership with tinyBuild! *1.3.2017*. Viitattu 14.6.2018. (englanniksi)
9. ↑  Alex Nichiporchik: Announcing the Yandere Simulator Partnership  1.3.2017. tinyBuild Games. Viitattu 14.6.2018. (englanniksi)
10. ↑  Chris Shive on: tinyBuild Teams Up with YandereDev for Yandere Simulator  1.3.2017. Hardcore Gamer. Viitattu 14.6.2018. (englanniksi)
11. ↑  Wesley Yin-Poole: Yandere Simulator picks up publisher, developer guarantees completion  2.3.2017. Euro Gamer. Viitattu 14.6.2018.
12. ↑  YandereDev: Hey, whatever happened with that whole tinyBuild thing? *yanderedev.wordpress.com*.  10.6.2018. Viitattu 14.6.2018. (englanniksi)

Aiheesta muualla
----------------

* Virallinen kotisivu